તેવામાં ત્રીજા દિવસે હરભજનસિંઘના સહયોગી જવાનને એક સ્વપ્ન આવ્યું, જેમાં તેમણે પોતે ખડકાળ પર્વત ખૂંદતાં અચાનક ખચ્ચર ઉપરથી ગબડી પડ્યા હતા અને છેક નીચે ઊંડી ખાઈમાં પુરપાટ વહેતા ઝરણામાં તણાઈ ગયા હતા. તેમનું શબ પાણીમાં જે જગ્યાએ ફસાયું હતું તેનો પણ અણસાર તેમણે આપેલો. તપાસ કરતાં તેમનો મૃતદેહ રાઈફલ સહિત એ જ જગ્યાએથી મળી આવેલો. તેમના મૃત્યુના થોડા સમય પછી ચીની સૈનિકોએ ભારતને લેખિતમાં ફરિયાદ કરી કે તેમનો કોઈ સૈનિક રાત્રિના સમયે સફેદ વસ્ત્ર પહેરી ઘોડા પર સવાર થઈ ચીનની સરહદમાં આંટા મારે છે, ત્યારે હરભજને સાથી સૈનિકના સ્વપ્નમાં આવી ચોખવટ કરી કે ઘોડેસવાર પોતે જ છે; એટલૂં જ નહિ તેઓ પોતે આજે પણ પોતાની ડ્યૂટી પુરી નિષ્ઠા અને ઈમાનદારીથી નિભાવે છે. તેમણે પોતાનું સમાધિમંદિર બનાવવામાં આવે તેવી ઈચ્છા વ્યક્ત કરી.